Unazigmīta

Unazigmīta (уӈазиӷмит, ungazighmiit), arī čapļiniešu valoda () vai centrālā Sibīrijas jupiku valoda (), Sibīrijas jupiku valoda, Čapļinas dialekts, ir lielākā no eskimosu–aleutu valodu saimes juitu valodām. Izplatīta četrās juitu (eskimosu) apdzīvotās vietās Čukču pussalā Krievijā un Sentlorensas salā ASV. Nosaukums atvasināts no senā Unazikas (Уӈазиӄ) ciema Čapļina ragā.Г. А. Меновщиков АЗИАТСКИХ ЭСКИМОСОВ ЯЗЫК Agrāk tika uzskatīts par vienu no juitu valodas dialektiem (otrs ir nivukagmita), bet mūsdienās tiek klasificēts kā atsevišķa valoda.

 Izplatība 
Valoda izplatīta divos areālos Beringa jūras ziemeļos — Čukču pussalā Krievijā un ASV piederošajā Sentlorensas salā.

 Krievija 

Čukotkas autonomā apvidus Čukču pussalā dzīvo ap 1700 juitu (eskimosu), no kuriem valodu prot ap 200-400 pieaugušo un vecāka gadagājuma cilvēku. Jaunākā paaudze valodu vairs neprot dzimtās valodas līmenī un ir praktiski pārgājuši uz krievu valodu. Lielākā juitu koncentrācija un valodas pratēji ir Novoje Čapļinas ciemā, uz kurieni 1950. gados tika pārcelti senā Unazikas ciema iedzīvotāji. Citas apdzīvotās vietas, kur runā čapļiniešu valodā ir Sireņiki, Provideņija, Ueļkaļa un Koņergina. Valoda tiek pasniegta kā obligātais priekšmets trijās skolās eskimosu bērniem (Novoje Čapļinas vidusskolā un Sireņiku un Ueļkeļas pamatskolās, kopā 88 skolēniem 2010. gadā), bet vecākajās klasēs tas ir fakultatīvs priekšmets. Sakarā ar to, ka ģimenēs valoda tiek lietota reti, tās nodošana nākamajām paaudzēm apgrūtināta. Intensīvās krievu valodas ietekmes dēļ novērojama valodas kreolizēšanās.Языки народов Сибири, находящиеся под угрозой исчезновения. Эскимосов азиатских язык

 ASV 
Aļaskas pavalsts Sentlorensas salā unazigmita zināma kā sivukagmīstuna (Sivuqaghmiistun) un tiek uzskatīta par Sibīrijas jupiku valodas vietējo dialektu. No 1100 salas juitiem dzimto valodu prot 1050 un tā tiek regulāri lietota ģimenēs.Alaska Native Language Center. Siberian Yupik Kopš 1970. gadiem Sibīrijas jupiku valodā notiek apmācības vietējās skolās.Christopher Petuwaq Koonooka. Yupik language instruction in Gambell (Saint Lawrence Island, Alaska)

 Rakstība 
Līdz 20. gadsimta 30. gadiem juitu valodām nebija savas rakstības. Vēsturiski rakstu sistēmas Čukču pussalas un Sentlorensas juitiem veidojušās atšķirīgi — Čukču pussalas juitiem balstīta kirilicas alfabētā, bet Sentlorensas juitiem — latīņu alfabētā.

 Kirilica 
Čukču pussalas juitiem pirmo rakstu sistēmu 1920. gados izveidoja osetīnu izcelsmes skolotājs A. Karajevs, balstoties uz osetīnu kirilicu.А.А.Бурыкин. Изучение фонетики языков малочисленных народов Севера России и проблемы развития их письменности Pirmā oficiālā rakstu sistēma izveidota 1932.—1933. gadā, par pamatu izmantojot Vienoto ziemeļu alfabētu. Alfabēts bija veidots uz latīņu alfabēta bāzes ar diakritiskajām zīmēm un modificētiem burtiem. 1932. gadā izdota pirmā grāmata — ābece Xwaŋkuta Ihaput. 1937. gadā eskimosu valoda, tāpat, kā citas PSRS valodas, tika pārceltas uz kirilicu, pievienojot burtus Гʼ гʼ, Кʼ кʼ, Лʼ лʼ, Нʼ нʼ. 1982. gadā burtus ar apostrofiem aizstāja ar literām Ӷ ӷ, Ӄ ӄ, Ӈ ӈ, Ӽ ӽ un pievienoja digrafus Лъ лъ, Нъ нъ un burtu Ў ў.

Mūdienu unazigmitas kiriliskais alfabēts:
 А а (Б б) В в Г г Ӷ ӷ (Д д) (Е е) (Ё ё) (Ж ж) З з И и Й й К к Ӄ ӄ Л л Лъ лъ М м Н н Ӈ ӈ Нъ нъ (О о) П п Р р С с Т т У у Ў ў Ф ф Х х Ӽ ӽ (Ц ц) (Ч ч) Ш ш (Щ щ) ъ Ы ы ь (Э э) Ю ю Я я
Iekavās norādītie burti lietoti tikai aizguvumos no krievu un citām valodām. Grafēma ъ izmantota tikai digrafos. Mācību izdevumos garo patskaņu apzīmēšanai tiek izmantotas garumzīmes.

 Latīņu alfabēts 
Mūsdienu latīņalfabēta rakstību Sibīrijas jupiku valodai 1970. gados izstrādāja Maikls Krauss (Michael E Krauss). Rakstība izmanto standarta latīņu alfabēta burtus bez diakritiskajām zīmēm. Alfabētā nav iekļauti burti B b, C c, D d, J j, O o, X x, kas tiek izmantoti tkai aizguvumiem no angļu un citām valodām. Alfabētā iekļauti vairāki digrafi, trigrafi un kvadrigrafi specifisku skaņu apzīmēšanai. Patskaņu garums tiek attēlot ar attiecīgo burtu aa, ii, uu gemināciju.MICHAEL E. KRAUSS. ST. LAWRENCE ISLAND ESKIMO PHONOLOGY AND ORTHOGRAPHY

Mūdienu latīņu alfabēts:Community lexical access for an endangered polysynthetic language: An electronic dictionary for St. Lawrence Island Yupik
 A a E e F f G g Gg gg Gh gh Ghh ghh H h I i K k L l Ll ll M m Mm mm N n Nn nn Ng ng Ngng ngng P p Q q R r Rr rr S s T t U u V v W w Wh wh Y y Z z  

 Fonoloģija 
Tabulās augšējā rindā fonēmas latīņu ortogrāfijā, vidējā — Starptautiskā fonētiskā alfabēta burti, apakšējā — kirilicas ortogrāfijā.Lane Schwartz. Liinnaqumalghiit: A web-based tool for addressing orthographic transparency in St. Lawrence Island/Central Siberian Yupik
 Patskaņi 
 Priekšējāsrindas Vidējāsrindas Pakaļējāsrindas Augstapacēluma iи uу Vidējapacēluma eы Zemapacēluma aа

 Līdzskaņi 

   Labiāls Koronāls Dorsāls Glotāls Bilabiāls Labio‐dentāls Alveolārs Retro‐flekss Palatāls Velārs Uvulārs neno-apaļots noapaļots neno-apaļots noapaļots Nazāls balsīgs m  м   n   н     ng  ң ngw ŋʷ ңў       nebalsīgs mm m̥ мъ   nn n̥ нъ     ngng ŋ̊ ңъ ngngw ŋ̊ʷ ңъў       Slēdzenis p  п   t t т     k k к kw kʷ кў q q қ qw qʷ қў   Berzenis balsīgs   v v в z z з     g ɣ г w ɣʷ (г)ў gh ʁ ӷ ghw ʁʷ ӷў   nebalsīgs   f f ф s s с rr ʂ ш   gg x х wh xʷ хў ghh χ ҳ ghhw χʷ ҳў h h г laterāls     ll ɬ лъ               Spraudzenis     l l л r ɻ р y j ӥ          

 Atsauces 

Kategorija:Eskimosu—aleutu valodas
Kategorija:Krievijas valodas
Kategorija:ASV valodas
Kategorija:Apdraudētās valodas